Ilon Mask Tesla tez orada MDH davlatlarida ham paydo bo‘lishi mumkinligini aytdi

Tesla rahbari Ilon Mask o‘z kompaniyasi MDH davatlarida ham paydo bo‘lishi mumkinligini istisno etmadi, deb xabar beradi Spot.

“Tez orada Rossiyada bo‘lamiz deb o‘ylayman va Tesla ham Rossiyada bo‘ladi, o‘ylaymanki, bu juda ajoyib. Shuningdek, yanada kengroq qarash kerak, Qozog‘istonga, MDH davlatlariga”, — deydi Mask “Yangi bilim” forumida bu boradagi savolga javob qaytarar ekan.
Tadbirkor ushbu mamlakatga bo‘lish deganda nimani nazarda tutgani va Tesla qachon rasman MDH bozorlariga chiqishiga oydinlik kiritmagan.
Ma’lumot uchun, 2019-yilda Ilon Maks Qozog‘istonda Tesla’ning servis markazlari va quvvatlantirish stansiyalarini qurishga va’da bergandi.